CELEX: 
Language: fi
Date: 2014-07-16 00:00:00
Title: KOMISSION DELEGOITU ASETUS (EU) N:o …/…, edellytyksistä puupaneelien luokittelulle EN 13986 -standardin mukaisesti ja puupanelointien ja -verhouksien luokittelulle EN 14915 -standardin mukaisesti ilman lisätestausta niiden palonkestävyyden osalta, kun tuotteita käytetään seinien ja kattojen päällystämiseen

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9. maaliskuuta 2011 annetun Euroopan parlamentin ja neuvoston asetuksen (EU) N:o 305/2011
                  1
                mukaan rakennustuotteiden valmistajille ei pitäisi aiheuttaa tarpeettomia hallinnollisia rasitteita tai kustannuksia. Asetuksen (EU) N:o 305/2011 28 artiklan mukaisesti komissio valitsee suoritustason pysyvyyden arviointia ja varmentamista varten vähiten työlään järjestelmän, jolla kuitenkin huolehditaan asianmukaisesti terveyteen, turvallisuuteen ja ympäristöön liittyvistä tarpeista.
            
            
               Asetuksessa (EU) N:o 305/2011 annetaan lisäksi kaksi vaihtoehtoa, joilla voidaan vahvistaa rakennustuotteiden perusominaisuuksiin liittyvät suoritustasoluokat. Tätä tarkoitusta varten voidaan asetuksen 27 artiklan 1 kohdan mukaisesti käyttää komission delegoituja säädöksiä, ja asetuksen 27 artiklan 2 kohdassa sallitaan yhdenmukaistettujen standardien käyttö. 
            
            
               Sellaisten rakennustuotteiden, joiden suoritustasot on jo riittävästi osoitettu luotettavilla testituloksilla tai muilla tiedoilla, valmistajalle olisi tarpeettoman testauksen välttämiseksi annettava mahdollisuus ilmoittaa tietty suoritustasoluokka ilman testejä tai ilman lisätestejä. Myös tällaisella yksinkertaistetulla menettelyllä päästäisiin siihen tavoitteeseen, että vältetään tarpeettomat hallinnolliset rasitteet ja kustannukset. Menettelystä säädetään asetuksen (EU) N:o 305/2011 27 artiklan 5 kohdassa ja 36 artiklan 1 kohdan a alakohdassa.
            
            
               Komission päätöksellä 2000/367/EY
                  2
                perustettiin rakennusalan tuotteiden palonkestävyyttä koskeva eurooppalainen luokitusjärjestelmä, joka perustuu eurooppalaisiin testausmenetelmiin ja selkeisiin suoritustasoihin. 
            
            
               Standardin EN 13986 soveltamisalaan kuuluvien puupaneelien sekä standardin EU 14915 soveltamisalaan kuuluvien puupanelointien ja verhouksien, joita kaikkia käytetään seinien ja kattojen päällystämiseen, palonkestävyyden on osoitettu olevan vakaa ja ennustettava, kun tuotteet täyttävät tietyt edellytykset. Tämän päätelmän perustana ovat toimialan ja kuultujen asiantuntijoiden keräämät ja laatimat lukuisat testausselosteet ja luokittelulausunnot. Tästä syystä näiden tuotteiden palonkestävyyden voidaan ilman lisätestejä katsoa täyttävän tietyt suoritustasoluokat, jotka on määritelty edellä mainitussa eurooppalaisessa luokitusjärjestelmässä, kun tuotteita käytetään seinien ja kattojen päällystämiseen.  
            
            
               Rakennusalan ehdottamassa asetusluonnoksessa vahvistetaan näin ollen edellytykset näiden yksinkertaistettujen menettelyjen käytölle, kun määritetään tiettyjen standardin EN 13986 soveltamisalaan kuuluvien puupaneelien ja standardin EN 14915 soveltamisalaan kuuluvien puupanelointien ja verhouksien palonkestävyyttä.
            
            
               Asetusluonnoksella vähennetään puupaneelien, puupanelointien ja verhouksien valmistajille aiheutuvia rasitteita ja kustannuksia, koska niiden ei enää tarvitse testata asetusluonnoksen soveltamisalaan kuuluvien tuotteiden palonkestävyyttä. Tämä parantaa yleisesti koko rakennusalan tehokkuutta ja kilpailukykyä.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Säädösluonnos laadittiin alun perin komission täytäntöönpanopäätöksenä, joka perustuu neuvoston direktiiviin 89/106/ETY (rakennustuotedirektiivi). Se toimitettiin lausuntoa varten pysyvälle rakennusalan komitealle direktiivin 89/106/ETY 20 artiklassa säädettyjen menettelyjen mukaisesti. Läsnä olleet jäsenvaltiot tukivat sitä yksimielisesti (304 ääntä). Myös Efta ja rakennustuoteala tukivat päätösluonnosta. Luonnos toimitettiin asianmukaisesti myös Euroopan parlamentille, joka ei esittänyt päätösluonnoksesta huomautuksia.
            
            
               Ennen kuin päätösluonnos oli hyväksytty, asetusta (EU) N:o 305/2011 ryhdyttiin soveltamaan täysimääräisesti, jolloin sillä kumottiin direktiivi 89/106/ETY. Sen vuoksi säädösluonnoksesta laadittiin tarkistettu versio, jotta noudatettaisiin asetuksen (EU) N:o 305/2011 menettelysääntöjä. Tästä delegoidusta säädöksestä järjestettiin asetuksen mukainen kuuleminen. Liitteessä olevat tekniset näkökohdat pysyivät kaikki ennallaan. 
            
            
               Asetusluonnoksesta järjestettiin kirjallinen asiantuntijoiden kuuleminen. Ennen sitä kaikille jäsenvaltioille oli annettu mahdollisuus nimetä kuulemiseen osallistuvia asiantuntijoita. Näiden asiantuntijoiden lisäksi kuultiin muita ulkoisia sidosryhmiä. Kirjalliseen kuulemiseen liittyvät asiakirjat toimitettiin delegoituja säädöksiä koskevan yhteisen sopimuksen mukaisesti samanaikaisesti Euroopan parlamentille ja neuvostolle.
            
            
               Kaikissa näissä säädöksen hyväksymistä edeltäneissä kuulemisissa esitetyt huomautukset otettiin huomioon, kun laadittiin säädöksen lopullista luonnosta sisäistä lausuntokierrosta varten.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) N:o 305/2011 27 artiklan mukaisesti voidaan vahvistaa rakennustuotteiden perusominaisuuksiin liittyviä suoritustasoluokkia.
            
            
               Komissio voi lisäksi 27 artiklan 5 kohdan mukaisesti vahvistaa edellytykset, joiden mukaisesti tuotteen voidaan katsoa täyttävän tietyn suoritustason tai luokan ilman testausta tai ilman lisätestausta, jotta voidaan välttää sellaisten rakennustuotteiden tarpeeton testaus, joiden suoritustasot on jo riittävästi osoitettu luotettavilla testituloksilla tai muilla tiedoilla.
            
            
               Nämä edellytykset on täytettävä, jos valmistaja haluaa korvata tuotteensa tyyppitestauksen näillä suoritustasoilla tai luokilla, kuten asetuksen (EU) N:o 305/2011 36 artiklan 1 kohdan a alakohdassa säädetään.
            
            
               Yhdenmukaistetun standardin EN 13986 kattamiin puupaneeleihin sekä yhdenmukaistetun standardin EN 14915 kattamiin puupanelointeihin ja verhouksiin sovelletaan komission päätöksellä 2000/367/EY perustettua rakennusalan tuotteiden palonkestävyyttä koskevaa eurooppalaista luokitusjärjestelmää.
            
         
         
            
               Tiettyjen päätöksen 2000/367/EY luokitukseen sisältyvien puupaneelien, puupanelointien ja verhouksien palonkestävyys on kuulemisten perusteella tarkkaan määritelty. Tästä syystä näiden tuotteiden palonkestävyyden voidaan ilman lisätestejä katsoa täyttävän tietyt suoritustasoluokat, jotka on määritelty edellä mainitussa eurooppalaisessa luokitusjärjestelmässä, kun tuotteita käytetään seinien ja kattojen päällystämiseen.
            
            
               Asetusluonnos on suhteellisuusperiaatteen mukainen. Sillä lievennetään tiettyjä asetuksen (EU) N:o 305/2011 vaatimuksia, jotka koskevat sen soveltamisalaan kuuluvien tuotteitten testaamista.
            
            
               KOMISSION DELEGOITU ASETUS (EU) N:o …/…,
            
            
               annettu 16.7.2014,
            
            
               edellytyksistä puupaneelien luokittelulle EN 13986 -standardin mukaisesti ja puupanelointien ja verhouksien luokittelulle EN 14915 standardin mukaisesti ilman lisätestausta niiden palonkestävyyden osalta, kun tuotteita käytetään seinien ja kattojen päällystämiseen
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011
                  3
                ja erityisesti sen 27 artiklan 5 kohdan
            
            
               sekä katsoo seuraavaa:
            
            
               (1)Komission päätöksellä 2000/367/EY
                  4
                perustettiin  rakennustuotteiden, rakennuskohteiden ja niiden osien palonkestävyyttä koskeva luokitusjärjestelmä. Yhdenmukaistetun standardin EN 13986 kattamat puupaneelit sekä yhdenmukaistetun standardin EN 14915 kattamat puupaneloinnit ja verhoukset kuuluvat niihin rakennustuotteisiin, joihin kyseistä päätöstä sovelletaan.
            
            
               (2)Testit ovat osoittaneet, että kyseisten tuotteiden palonkestävyys on vakaa ja ennustettavissa, kun niitä käytetään seinien ja kattojen päällystämiseen, kunhan ne täyttävät tietyt edellytykset, jotka koskevat puun tiheyttä sekä paneelien, panelointien ja verhouksien paksuutta. 
            
            
               (3)Yhdenmukaistetun standardin EN 13986 kattamien puupaneelien sekä yhdenmukaistetun standardin EN 14915 kattamien puupanelointien ja verhouksien pitäisi sen vuoksi katsoa olevan päätöksessä 2000/367/EY vahvistettujen palonkestävyyttä koskevien luokkien mukaisia kyseisten edellytysten mukaisesti ilman, että vaaditaan lisätestausta,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Yhdenmukaistetun standardin EN 13986 kattamien puupaneelien sekä yhdenmukaistetun standardin EN 14915 kattamien puupanelointien ja verhouksien, jotka täyttävät liitteessä vahvistetut edellytykset, on katsottava olevan liitteessä esitettyjen suoritustasoluokkien mukaisia ilman testausta. 
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 16.7.2014.
            
         
         
            
               
                     Komission puolesta
               
               
                     Puheenjohtaja
                     José Manuel BARROSO
               
            
         
         
            
                  
                     (1)
                  
                        EUVL L 88, 4.4.2011, s. 5.
               
               
                  
                     (2)
                  
                        EYVL L 133, 6.6.2000, s. 26.
               
               
                  
                     (3)
                  
                        EUVL L 88, 4.4.2011, s. 5.
               
               
                  
                     (4)
                  
                        Komission päätös 2000/367/EY, tehty 3 päivänä toukokuuta 2000, direktiivin 89/106/ETY täytäntöönpanemisesta rakennustuotteiden, rakennuskohteiden ja niiden osien palonkestävyyden luokituksen osalta (EYVL L 133, 6.6.2000, s. 26).
               
            
      
    ---documentbreak--- 
      
         
         
            
               LIITE
            
            
            
                     
                        Tuote 2)
                     
                  
                  
                     
                        EN-tuotestandardi
                     
                  
                  
                     
                        Tuotetiedot 3)
                     
                  
                  
                     
                        Keskitiheys vähintään (kg/m3)
                     
                  
                  
                     
                        Vähimmäispaksuus (mm)
                     
                  
                  
                     
                        K-luokka1)
                        
                  
               
                     
                        Kovalevy
                     
                  
                  
                     
                        EN 13986
                     
                  
                  
                     
                        Pontin ja uran kanssa tai ilman 5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        OSB-levy
                     
                  
                  
                     
                        EN 13986
                     
                  
                  
                     
                        Pontin ja uran kanssa tai ilman 6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        Lastulevy
                     
                  
                  
                     
                        EN 13986
                     
                  
                  
                     
                        Pontin ja uran kanssa 7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        Lastulevy
                     
                  
                  
                     
                        EN 13986
                     
                  
                  
                     
                        Pontin ja uran kanssa tai ilman 6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Vaneri
                     
                  
                  
                     
                        EN 13986
                     
                  
                  
                     
                        Pontin ja uran kanssa tai ilman 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Puupaneelit
                     
                  
                  
                     
                        EN 13986
                     
                  
                  
                     
                        Pontin ja uran kanssa tai ilman 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Lastulevy
                     
                  
                  
                     
                        EN 13986
                     
                  
                  
                     
                        Pontin ja uran kanssa 8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        OSB-levy
                     
                  
                  
                     
                        EN 13986
                     
                  
                  
                     
                        Pontin ja uran kanssa 8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Vaneri
                     
                  
                  
                     
                        EN 13986
                     
                  
                  
                     
                        Pontin ja uran kanssa 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Puupaneelit
                     
                  
                  
                     
                        EN 13986
                     
                  
                  
                     
                        Pontin ja uran kanssa 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Puupaneelit
                     
                  
                  
                     
                        EN 13986
                     
                  
                  
                     
                        Pontin ja uran kanssa 9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Puupaneloinnit ja -verhoukset
                     
                  
                  
                     
                        EN 14915
                     
                  
                  
                     
                        Pontin ja uran kanssa 10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 4)
                     
                  
               
                     
                        Puupaneloinnit ja -verhoukset
                     
                  
                  
                     
                        EN 14915
                     
                  
                  
                     
                        Pontin ja uran kanssa 10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Puupaneloinnit ja -verhoukset
                     
                  
                  
                     
                        EN 14915
                     
                  
                  
                     
                        Pontin ja uran kanssa 11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Luokka päätöksen 2000/367/EY mukaisesti.
            
            
               2)
                     Asennetaan suoraan alustalle ilman ilmarakoa.
            
            
               3)
                     Liitokset, joissa on suorakulmaiset reunat tai ponttiprofiili ja sama paksuus kuin tuotteessa, ilman välejä.
            
            
               4)
                     K1 10 alustoille ≥ 300 kg/m3
            
            
               5)
                     Uppokantanaulan pituus vähintään 40 mm ja väli enintään 100 mm.
            
            
               6)
                     Ruuvin pituus vähintään 30 mm ja väli enintään 200 mm.
            
            
               7)
                     Ruuvin pituus vähintään 30 mm ja väli enintään 150 mm.
            
            
               8)
                     Ruuvin pituus vähintään 50 mm ja väli enintään 200 mm.
            
            
               9)
                     Ruuvin pituus vähintään 75 mm ja väli enintään 200 mm.
            
            
               10)
                     Naulan pituus vähintään 60 mm ja väli enintään 600 mm.
            
            
               11)
                     Naulan pituus vähintään 50 mm (kussakin kerroksessa) ja väli enintään 600 mm.
            
            
               12)
                     Nämä kaksi kerrosta asennetaan niin, että kerrosten pitkittäissuunta on kohtisuorassa toisiinsa nähden.